[{"text_idx": "#000000", "text": "Baileys juustukook ja pu\u0308hadeaegsest ku\u0308psetamisest"}, {"text_idx": "#000001", "text": "Kuidas teil pu\u0308had mo\u0308o\u0308dunud on?"}, {"text_idx": "#000002", "text": "Mina olen olnud a\u0308a\u0308rmiselt produktiivne, aita\u0308h ku\u0308simast. Saime vahetult enne jo\u0303ule ko\u0308o\u0308gi kasutusko\u0303lbulikuks, st valmis see ja\u0308tkuvalt ei ole, aga vend vedas elektri a\u0308ra (ta\u0308nks, Viki!) ja kallis abikaasa tekitas to\u0308o\u0308pinnad (aita\u0308h, Andres!). Sestap ja\u0308in ka blogis vaiksemaks \u2013 oli vaja pa\u0308riselus ku\u0308psetada u\u0308hta\u0308kki!"}, {"text_idx": "#000003", "text": "Ko\u0303ige hirmsam osa poolvalminud ko\u0308o\u0308gist on see, kui sul on seinapinnad kaetud kalli lumivalge tapeediga, mis omakorda ei ole veel kaetud klaasiga, sest tagaseina klaas on viimane asi, mida paigaldada. Kui te vaid kujutaks ette, kuidas ma hinge kinni hoidsin iga kord, kui s\u030cokolaadi vo\u0303i marjamoosi segasin vo\u0303i kreeme vahustasin.. Brr. Kuna klaasiga la\u0308heb veel pea kuu aega, siis ilmselt peab ja\u0308rgmine kuu ainult ahjus su\u0308u\u0308a tegema, sest praadida ma ku\u0308ll midagi ei julge."}, {"text_idx": "#000004", "text": "Aga mida ma siis kolme pa\u0308evaga teha jo\u0303udsin? Loogiline, et pa\u0308ris palju \u2013 nii ikka kipub minema, kui pole ammu saanud oma ko\u0308o\u0308ki kasutada ja u\u0308hta\u0308kki on ko\u0303ik vo\u0303imalik!"}, {"text_idx": "#000005", "text": "Suurim \u201cprojekt\u201d oli neli torti Haiba lastekodusse. Kaunistuseks makroon-memmed. Ma polnud pea pool aastat teinud klassikalist biskviit-kohupiimakreem-toormoos torti. Nu\u0308u\u0308d siis kohe neli korraga."}, {"text_idx": "#000006", "text": "Kirsi-s\u030cokolaadi tort 2,5kg sai tehtud kingiks.. \ud83d\ude09"}, {"text_idx": "#000007", "text": "... ja minikoogid, millest osad ra\u0308ndasid Viljandisse jo\u0303ulupeole ja teine osa la\u0308ks headele inimestele jo\u0303ulukingiks."}, {"text_idx": "#000008", "text": "Lo\u0303petuseks veel paar juustukooki (sh seesama Baileys juustukook) ja juba algaski pu\u0308hade nautimine tohutu pingelangus-peavaluga va\u0308ikese ku\u0308lastusega Viljandisse ja seeja\u0308rel so\u0303iduga Valklasse. Naljakas, kuidas need kaks kohta on ta\u0308iesti vastandid so\u0308o\u0308gi poolest. Viljandis saime nautida Eesti klassikalist jo\u0303ululauda. Valklas ootas aga venna 30. juubel (juhhei!), kuhu mina tegin bo\u0308ffi ja ro\u0308stbiifi, isa tegi suitsuangerjat, -lo\u0303he ja -tuura, ema kartulisalatit, kalamarjavo\u0303ileiba ja meekooki \ud83d\ude42 Ma ei anna siinkohal mingit hinnangut. Lihtsalt.. tore oli. See kontrast. Ha\u0308mmastaval kombel suutsin ma mo\u0303lemas kohas mitte u\u0308lesu\u0308u\u0308a."}, {"text_idx": "#000009", "text": "U\u0308ldsegi on kurb, kuidas jo\u0303ulud on no\u0303nda paljude jaoks u\u0308letarbimise ja -so\u0308o\u0308mise pu\u0308ha. Kui va\u0308lja arvata ta\u0308navune erandlik tordiralli, siis meie peres vo\u0303etakse asja alati rahulikult. Laual on va\u0308ga hea so\u0308o\u0308k, millesse panustab kogu perekond \u2013 kes ostmise ja kes valmistamisega. Mina isiklikult ei ole paar aastat ostnud mitte u\u0308htegi jo\u0303ulu-tilulilu, ei kaunistuseks ega kingiks. So\u0303pradele lihtsalt ku\u0308psetan midagi ja perekonnaga teeme loosipakid ning iga inimene saab u\u0308he korraliku kingituse.. ja ei mingit stressi ega po\u0303demist*. Suurim po\u0303demine oli see, et jo\u0303uluajal said u\u0308he katuse all esimest korda kokku ko\u0303ik meie kolm kassi \ud83d\ude00 Aga sellest teinekord \ud83d\ude00"}, {"text_idx": "#000010", "text": "*Ma ei taha u\u0308ldse o\u0308elda, et inimesed, kes kaunistavad oma kodu ja teevad palju kingitusi, on kohe suured u\u0308letarbijad ja pahad jo\u0303ulu-stressipallid. Niikaua kui inimene pa\u0308riselt ja siiralt naudib jo\u0303ulumelu ning ko\u0303ike kaasnevat, siis minu poolest toogu vo\u0303i viis kuuske koju ja supelgu vo\u0303i kingimeres."}, {"text_idx": "#000011", "text": "Seniks u\u0308ks mo\u0303nus siidjas juustukook! Kohvi vo\u0303ib retseptist va\u0308lja ja\u0308tta, kui so\u0308o\u0308jad pole suured kohvifa\u0308nnid. Baileys vo\u0303iks aga igal juhul siin esineda \ud83d\ude09"}, {"text_idx": "#000012", "text": "Retsepti idee sain Nina Tarasova blogist."}, {"text_idx": "#000014", "text": "Sulata vo\u0303i. Purusta ku\u0308psised, sega vo\u0303iga ja suru koogivormi po\u0303hja."}, {"text_idx": "#000015", "text": "Ta\u0308idise jaoks sega toorjuust suhkru, jahu ja vanillsuhkruga. Lisa u\u0308kshaaval tainale munad ja munakollane. Viimasena sega hulka baileys ja kohv. Kalla ta\u0308idis po\u0303hjale. Juustukook ei taha kunagi liigset vahustamist \u2013 segada tasub ta\u0308pselt nii palju, kuni saad u\u0308htlase massi."}, {"text_idx": "#000016", "text": "Aseta koogivorm mo\u0303ne suurema kuumakindla ahjuno\u0303u sisse ja kalla suuremasse vormi keeva vett \u2013 koogivorm peab olema pooleldi vees. To\u0303sta vormid ahju, alanda kuumust kohe 160 kraadini ja ku\u0308pseta kooki 45-55 minutit. Valmis kook peab kuumana olema a\u0308a\u0308rtest korralikult hangunud, aga keskelt vo\u0303disema."}, {"text_idx": "#000017", "text": "Jahuta toatemperatuurini ja seeja\u0308rel to\u0303sta ku\u0308lma va\u0308hemalt 5 tunniks."}, {"text_idx": "#000018", "text": "*Kui sa ei julge vette koogivormi to\u0303sta, siis vo\u0303id suurema ahjuno\u0303u kuuma veega lihtsalt ahju po\u0303hja panna, et ahju niisutada. Aga tulemus pole siis pa\u0308ris see."}, {"text_idx": "#000019", "text": "Vo\u0303id ka ta\u0308itsa veeta ku\u0308psetada, aga siis suur oht, et kook praguneb pealt ja ja\u0308a\u0308b pigem tihke."}, {"text_idx": "#000021", "text": "Oeh, kui ilus la\u0308ikiv glasuur, ta\u0308itsa oma peegelpilti vo\u0303ib seal na\u0308ha ju \ud83d\ude00"}, {"text_idx": "#000022", "text": "Aga mulle ka see metsik u\u0308letarbimine ja u\u0308leso\u0308o\u0308mine ei istu. Hakkasin enne pu\u0308hi kaloreid ka lugema ja see on uskumatu, kui ha\u0308sti see distsiplineerib koguseid ohjes hoidma \ud83d\ude00"}, {"text_idx": "#000023", "text": "Siinkohal tunnistan u\u0308les, et pidin u\u0308helt koogikeselt pildito\u0308o\u0308tlusprogrammi abil enda kujutise a\u0308ra peitma... \ud83d\ude00\nAga isegi kui ma ei so\u0308o\u0308nud otseselt u\u0308le, siis viimase kahe pa\u0308eva kalorid ja\u0308taksin siiski meeleldi lugemata.. Tundub hirmutav.. \ud83d\ude00"}, {"text_idx": "#000024", "text": "Algaja ku\u0308simus \u2013 millist koogivormi Sa kasutad? Kui see on u\u0308hes tu\u0308kis (na\u0308iteks silikoon), siis kuidas sealt koogi ka\u0308tte saab?"}, {"text_idx": "#000025", "text": "Jah, u\u0308hes tu\u0308kis. Ja\u0308rgmisel hommikul on see piisavalt hangunud, nii et kummutan selle lihtsalt kahe taldriku abil ringi \ud83d\ude42"}, {"text_idx": "#000026", "text": "kas lisada tuleb kohvipuru vo\u0303i juba lahustatud kohvi?"}, {"text_idx": "#000027", "text": "Puruna. Ma segasin veel vo\u0303imalikult va\u0308he, et sisse ja\u0308a\u0308ksid tumedad kohvita\u0308pid \ud83d\ude42 Aga loomulikult vo\u0303ib ka segada, kuni need ta\u0308iesti lahustuvad."}, {"text_idx": "#000028", "text": "See kook na\u0308eb nii vapustavalt hea va\u0308lja! Mul aga tekkis selline mure, et kui teha kook 26cm koogivormi, siis kui palju peaksin koguseid suurendama?"}, {"text_idx": "#000031", "text": "Tere tulemast Kaju Ko\u0308o\u0308ki!Mina olen Olga ja see blogi on minu toidukatsetuste ja retseptide virtuaalne kodu, kus toitu serveeritakse kergelt iroonilise ellusuhtumisega."}, {"text_idx": "#000032", "text": "Mina olen Olga ja see blogi on minu toidukatsetuste ja retseptide virtuaalne kodu, kus toitu serveeritakse kergelt iroonilise ellusuhtumisega."}, {"text_idx": "#000033", "text": "Palve Blogi tekstimaterjali avalikul kasutamisel palun linkida algsele postitusele. Fotode loata kasutamine on keelatud."}, {"text_idx": "#000037", "text": "Ro\u0308stitud lillkapsa ja la\u0308a\u0308tse supp"}]